Ons het hierdie vakansie beplan met 3 groot seuns, al drie oor 18 jaar en Mustique 3 was regtig perfek vir ons familie. Alhoewel dit die hele week gereën het in Plet het ons elke bietjie tyd gebruik by die tennis- en muurbalbane. Alles was in Melanie se plekkie, tot tennis- en muurbalrakette en balle. Die plekkie was skoon en netjies en daar was absoluut niks tekort nie. Melanie was baie behulpsaam en ons kon haar enige tyd van die dag kontak. Ons sal vir seker weer daar bespreek en beveel dit aan vir families wat net wil wegbreek en tyd saam geniet. Baie dankie Melanie!
Ons was aangenaam verras met die ligging en geriewe van The River Club. Mustique 3 was goed toegerus met strandstoele, 'n strandsambreel, handehanddoeke asook tennisrakette en bordspeletjies. Mustique 3 is ideaal vir enige gesinsvakansie naby die see. Daar is toegang tot tennisbane en 'n swembad in The River Club self, asook toegang tot 'n privaat swembad wat beskikbaar is vir die Mustique eenhede. Die eenheid was skoon en netjies met aankoms en die sleutelooreenkoms was gerieflik en eenvoudig. Die eienaar is baie behulpsaam en hou 'n mens op hoogte van oulike gebeure in die omgewing.
Ek was aangenaam verras oor die mooi plek en dit binne 'n pragtige estate. Dit was so rustig en stil en ons sou nog langer wou bly. Kan regtig die plekkie aanbeveel. Ons kan nie wag om terug te kom!
Dit was 'n fantastiese ervaring. Ek sal ander ook aanbeveel om daar te bly en ek sal weer daar gaan bly.
Ons was vier mense wat vir vier aande in Mustique gebly het. Fasiliteite was alles wat ek verwag het en ons het niks nodig gehad nie. Die gasvrou het moeite gedoen om vir my inligting te stuur oor goed om te sien en doen in die area o.a. die Woensdag-mark by Old Nick wat ek nooit andersins sou sien nie. Dis maklik en veilig om na die naaste strand, restaurante of winkels te loop (moeilike tyd van die jaar vir parkering in Plett). Die kompleksie het sy eie privaat swembad wat baie lekker was al kon ons die River Club se groot swembad en sportgeriewe gebruik sou ons wou. Dit is redelik naby die groot pad wat in Plett inkom, maar ons het nooit enige verkeer gehoor nie. Baie rustig met vriendelike gashere en komplekssekuriteit. My enigste kritiek sou wees dat die buitemeubels nie baie gemaklik was nie en dit een van die min eenhede sonder 'n lê-stoel of twee. .Vir die prys en die posisie veral oor die hoog somerseisoen sal ek dit vir seker aanbeveel.